Men ukebladenes moteriktige illustrasjoner var ikke noe han hadde lyst til å arbeide med. Da han ble arrestert av tyskerne og plassert i fangeleiren på Grini, fant han tegnemuligheter som gjorde det mulig å utgi boka ”Tre år under Kunze” etter krigen. Og iveren var ikke mindre da han arbeidet med de tre historiske tegnefilmene for Oslo Kinematografer fram til byens 900-årsjubileum i 1950. Men midt i 1950-årene fant han ut at han var nødt til å prøve å frigjøre seg. Løsningen måtte være en fast jobb, fjernt fra den kunstneriske virksomheten.